

Αρκαλοχώρι, 28/ 01 /2025

Προς: ΜΜΕ

**ΔΕΛΤΙΟ ΤΥΠΟΥ**

**«Ναι» στην ίδρυση δεύτερου Βρεφονηπιακού Σταθμού στο Αρκαλοχώρι και Βρεφονηπιακού Σταθμού ολοκληρωμένης φροντίδας στο Καστέλλι**

Δύο σημαντικές αποφάσεις που σχετίζονται με την αναγκαιότητα ίδρυσης νέου Βρεφονηπιακού Σταθμού στο Αρκαλοχώρι και Βρεφονηπιακού Σταθμού ολοκληρωμένης φροντίδας στο Καστέλλι, έλαβε το Δημοτικό Συμβούλιο Μινώα Πεδιάδας στην τελευταία συνεδρίαση του.

Στο **Αρκαλοχώρι** λειτουργούν, παιδικός και βρεφικός που δεν μπορούν να ανταποκριθούν στις ανάγκες και συγκεκριμένα βάσει στοιχείων της αρμόδιας υπηρεσίας. την περίοδο 2023-24, έμειναν εκτός επιλογής από παιδικό ή βρεφικό σταθμό, 11 βρέφη και την περίοδο 2024-25, 19 νήπια & 20 βρέφη.

Το Δημοτικό Συμβούλιο αποφάσισε ομόφωνα μετά την εισήγηση του αρμόδιου Αντιδημάρχου Γρηγόρη Καλογερίδη, την έγκριση ίδρυσης νέου Δημοτικού βρεφονηπιακού Σταθμού στο Αρκαλοχώρι με την επωνυμία 2ος Βρεφονηπιακός Σταθμός Αρκαλοχωρίου που θα στεγαστεί σε μισθωμένο κτίριο, με δυναμικότητα 25 νήπια και 24 βρέφη, με το ωράριο λειτουργίας που προβλέπεται και στελέχωση  με το προβλεπόμενο προσωπικό ενώ θα παρέχει σίτιση στα φιλοξενούμενα παιδιά.

Επίσης, ο 2ος Βρεφονηπιακός Σταθμός στο Αρκαλοχώρι  θα χωρομετρηθεί κατάλληλα, ώστε να καλύπτει γεωγραφικά τις περιοχές που δεν είναι στο ζωτικό χώρο των ήδη λειτουργούντων παιδικού και βρεφικού.

Στο **Καστέλλι** σήμερα λειτουργούν, παιδικός και βρεφικός που οριακά εξυπηρετούσαν μέχρι πρόσφατα τις ανάγκες, αλλά από φέτος  δεν μπορούν να ανταποκριθούν στις αυξανόμενες ανάγκες. Βάσει στοιχείων της αρμόδιας υπηρεσίας την περίοδο 2024-25, πέντε (5) βρέφη έμειναν εκτός και πολλοί γονείς δεν υπέβαλαν αίτηση μετά την ενημέρωση για περιορισμένο αριθμό θέσεων, ενώ δεν λειτουργεί τμήμα νηπίων με αναπηρία σε όλο το Δήμο.

Ο Δήμαρχος Μινώα Πεδιάδας Βασίλης Κεγκέρογλου τόνισε: «Ο Δήμος Μινώα Πεδιάδας στο πλαίσιο ενίσχυσης της κοινωνικής συνοχής, προωθεί  πολιτικές και δράσεις κοινωνικής ένταξης αλλά και κάλυψης των συνεχώς αυξανόμενων αναγκών. Η ανάγκη για νέες Δομές παιδικής φροντίδας στο Δήμο είναι διαπιστωμένη και επιβεβλημένη και πρέπει να προχωρήσουμε τάχιστα στην ίδρυση τους! Η δημιουργία νέου βρεφονηπιακού σταθμού στο**Αρκαλοχώρι** είναι απαραίτητη για να καλύψει τις ήδη υπάρχουσες ανάγκες και θα προσφέρει σημαντικές υπηρεσίες στα παιδιά και τους γονείς του Δήμου μας και θα βοηθήσει στην εξισορρόπηση των οικογενειακών και επαγγελματικών τους υποχρεώσεων. Ήδη αξιοποιούμε τους χώρους του λειτουργούντος παιδικού σταθμού στο Αρκαλοχωρι και με τη βελτίωση της χωροταξικής υποδομής και το νέο εξοπλισμό/υλικά ιματισμού που έχουμε παραγγείλει και θα έχουμε παραλάβει εντός των επόμενων ημερών θα υπάρχει η δυνατότητα να δεχτούμε 10 περίπου παιδιά επιπλέον και φέτος. Σε ότι αφορά στο **Καστέλλι**η δημιουργία ενός νέου Βρεφονηπιακού Σταθμού Ολοκληρωμένης Φροντίδας (ΒΣΟΦ) είναι απαραίτητη για να καλύψει τις ήδη υπάρχουσες ανάγκες και θα προσφέρει σημαντικές υπηρεσίες στα παιδιά (βρέφη και νήπια) και τους γονείς του Δήμου και ιδιαίτερα στα νήπια με αναπηρία και τους γονείς τους ενώ θα βοηθήσει στην εξισορρόπηση των οικογενειακών και επαγγελματικών τους υποχρεώσεων. Ταυτόχρονα, δεν πρέπει να ξεχνάμε ότι, η ανοικοδόμηση από το σεισμό του 2021 αλλά και η δημιουργία, κατασκευή και λειτουργία του νέου διεθνούς Α/Δ δημιουργούν καθημερινά συνθήκες αύξησης του πληθυσμού του Δήμου».